Formula 1 -kausi 2015
Kilpailukalenteri

Kaudelle 2015 oli ehdolla 22 osakilpailua. Kaudella 2014 ajettujen 19 osakilpailun lisäksi suunnitelmissa oli Ranskan Grand Prix'n palauttaminen kalenteriin. Myös useasti lykätyn Amerikan Grand Prix'n oli tarkoitus liittyä mukaan kalenteriin, mutta taloudellisista ongelmista johtuen kilpailua ei tulla edelleenkään näkemään F1-kalenterissa. Välivuotta viettäneen Intian Grand Prix'n piti palata kalenteriin kaudelle 2015, mutta katsojakadosta ja vero-ongelmista kärsinyt osakilpailu jäi pois kalenterista. Myös muun muassa Qatar ilmaisi kiinnostuksensa F1-osakilpailun järjestämiseen. Kilpailu tosin olisi ehtinyt mukaan todennäköisesti aikaisintaan kaudelle 2016, mutta Bahrainin Grand Prix'n järjestäjät estivät hankkeen veto-oikeudellaan.
Kaupallisia oikeuksia hallinnoivan Bernie Ecclestonen alustavan suunnitelman mukaan kausi olisi ollut pituudeltaan 19 osakilpailun mittainen. Myöhemmin Ecclestone ja Kansainvälinen autoliitto FIA vahvistivat 20 osakilpailun mittaisen kauden. Uutena osakilpailuna tullaan näkemään Meksikon Grand Prix, joka palaa MM-sarjan osakilpailuksi yli 20 vuoden tauon jälkeen. Meksikon osakilpailu ajetaan heti Yhdysvaltain Grand Prix'n jälkeen ennen Brasilian Grand Prix'tä. Meksikon paluun myötä F1-kausi tulee olemaan pidempi kuin koskaan.
FIA julkisti muutoksia kauden 2015 kalenteriin 3. joulukuuta 2014 laajentaen kalenterin 21 osakilpailun mittaiseksi Korean Grand Prix’n mahdollisen paluun myötä. Samalla Kiinan ja Bahrainin osakilpailuiden paikkoja vaihdettiin päittäin niin, että Kiinassa ajetaan kauden kolmas osakilpailu ja Bahrainissa kauden neljäs osakilpailu. Tammikuun alussa Korean Grand Prix kuitenkin poistettiin kalenterista. Alusta asti hyvin epätodennäköiseltä vaikuttaneen Korean Grand Prix'n lisäämisen spekuloitiin olleen keino kiertää sarjan moottorisääntöjä, joiden mukaan osakilpailumäärän ylittäessä 20 osakilpailun rajan kullakin kuljettajalla olisi käytössä viisi moottoriyksikköä (toisin sanoen yksi voimanlähde alkavaa viittä osakilpailua kohti).
 20 osakilpailun mittaisella kaudella moottoriyksikköjä saa käyttää enintään neljä, mutta koska Korea ehti olemaan virallisessa kalenterissa mukana, moottoriyksiköitä saisi kaudella 2014 käyttää edelleen viisi. Viralliseksi syyksi ilmoitettiin kuitenkin sopimustekniset velvoitteet.
17. maaliskuuta 2015 ilmoitettiin ettei Saksan Grand Prix’tä ajeta lainkaan Hockenheimissa.
| Nro | Kilpailun virallinen nimi | Kilpailu | Rata | Päivämäärä | Aika> Paik. | Aika>  | Raportti |
| --- | --- | --- | --- | --- | --- | --- | --- |
| 1 |  Australian Grand Prix | Australian Grand Prix | Albert Park Grand Prix Circuit, Melbourne | 15. maaliskuuta | 16.00 | 7.00 | Raportti |
| 2 |  Malaysia Grand Prix | Malesian Grand Prix | Sepang International Circuit, Sepang | 29. maaliskuuta | 15.00 | 10.00 | Raportti |
| 3 |  Chinese Grand Prix | Kiinan Grand Prix | Shanghai International Circuit, Shanghai | 12. huhtikuuta | 14.00 | 9.00 | Raportti |
| 4 |  Bahrain Grand Prix | Bahrainin Grand Prix | Bahrain International Circuit, Sakhir | 19. huhtikuuta | 18.00 | 18.00 | Raportti |
| 5 |  Gran Premio de España | Espanjan Grand Prix | Circuit de Catalunya, Montmeló | 10. toukokuuta | 14.00 | 15.00 | Raportti |
| 6 |  Grand Prix de Monaco | Monacon Grand Prix | Circuit de Monaco, Monte Carlo | 24. toukokuuta | 14.00 | 15.00 | Raportti |
| 7 |  Grand Prix du Canada | Kanadan Grand Prix | Circuit Gilles Villeneuve, Montreal | 7. kesäkuuta | 14.00 | 21.00 | Raportti |
| 8 |  Grosser Preis von Österreich | Itävallan Grand Prix | Red Bull Ring, Spielberg | 21. kesäkuuta | 14.00 | 15.00 | Raportti |
| 9 |  British Grand Prix | Britannian Grand Prix | Silverstone Circuit, Silverstone | 5. heinäkuuta | 13.00 | 15.00 | Raportti |
| 10 |  Magyar Nagydíj | Unkarin Grand Prix | Hungaroring, Mogyoród | 26. heinäkuuta | 14.00 | 15.00 | Raportti |
| 11 |  Belgian Grand Prix | Belgian Grand Prix | Circuit de Spa-Francorchamps, Spa | 23. elokuuta | 14.00 | 15.00 | Raportti |
| 12 |  Gran Premio d’Italia | Italian Grand Prix | Autodromo Nazionale Monza, Monza | 6. syyskuuta | 14.00 | 15.00 | Raportti |
| 13 |  Singapore Grand Prix | Singaporen Grand Prix | Marina Bay Street Circuit, Singapore | 20. syyskuuta | 20.00 | 15.00 | Raportti |
| 14 |  Japanese Grand Prix | Japanin Grand Prix | Suzuka Circuit, Suzuka | 27. syyskuuta | 14.00 | 8.00 | Raportti |
| 15 |  Russian Grand Prix | Venäjän Grand Prix | Sotši Autodrom, Sotši | 11. lokakuuta | 14.00 | 14.00 | Raportti |
| 16 |  United States Grand Prix | Yhdysvaltain Grand Prix | Circuit of the Americas, Austin, Texas | 25. lokakuuta | 14.00 | 21.00 | Raportti |
| 17 |  Gran Premio de Mexico | Meksikon Grand Prix | Autódromo Hermanos Rodríguez, México | 1. marraskuuta | 13.00 | 21.00 | Raportti |
| 18 |  Grande Prêmio do Brasil | Brasilian Grand Prix | Autódromo José Carlos Pace, São Paulo | 15. marraskuuta | 14.00 | 18.00 | Raportti |
| 19 |  Abu Dhabi Grand Prix | Abu Dhabin Grand Prix | Yas Island, Abu Dhabi | 29. marraskuuta | 17.00 | 15.00 | Raportti |